CELEX: 62010CJ0311
Language: sk
Date: 2011-10-27 00:00:00
Title: Rozsudok Súdneho dvora (šiesta komora) z 27. októbra 2011.#Európska komisia proti Poľskej republike.#Nesplnenie povinnosti členským štátom - Smernica 2007/46/ES - Schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá - Neprebratie v stanovenej lehote - Neúplné prebratie.#Vec C-311/10.

Rozsudok Súdneho dvora (šiesta komora) z 27. októbra 2011 – Komisia/Poľsko
      (vec C‑311/10)
      „Nesplnenie povinnosti členským štátom – Smernica 2007/46/ES – Schválenie motorových vozidiel a ich prípojných vozidiel, systémov, komponentov a samostatných technických jednotiek určených
         pre tieto vozidlá – Neprebratie v stanovenej lehote – Neúplné prebratie“
      
      1.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na ťažkostiach s výkladom –
            Neprípustnosť (článok 258 ZFEÚ) (pozri bod 16)
      2.                     Právo Únie – Výklad – Texty vo viacerých jazykoch – Rozdielnosti medzi rôznymi jazykovými verziami – Zohľadnenie všeobecnej
            systematiky a účelu dotknutej právnej úpravy (pozri bod 18)
      3.                     Akty inštitúcií – Smernice – Vykonanie členskými štátmi – Potreba jasného a presného prebratia – Možnosť neskoršej zmeny príloh,
            ktoré stanovujú technické aspekty a spôsoby uplatnenia smernice – Neexistencia vplyvu na povinnosť prebrať smernicu (článok
            288 tretí odsek ZFEÚ) (pozri body 24, 25, 77)
      4.                     Žaloba o nesplnenie povinnosti – Dôkaz o nesplnení povinnosti – Bremeno zaťažujúce Komisiu – Domnienky – Neprípustnosť – Nedodržanie
            informačnej povinnosti uloženej smernicou členským štátom – Dôsledky (článok 4 ods. 3 ZEÚ; články 17 ZFEÚ a 258 ZFEÚ) (pozri
            body 30, 32, 33, 52)
      5.                     Akty inštitúcií – Smernice – Vykonanie členskými štátmi – Prebratie smernice bez legislatívneho konania – Podmienky – Existencia
            všeobecného právneho rámca zaručujúceho úplné uplatnenie smernice (článok 288 tretí odsek ZFEÚ) (pozri body 40, 47)
      6.                     Akty inštitúcií – Smernice – Vykonanie členskými štátmi – Potreba úplného prebratia (článok 288 tretí odsek ZFEÚ) (pozri body
            48, 50)
      Predmet
      
         
               Nesplnenie povinnosti členským štátom – Neprijatie alebo neoznámenie ustanovení potrebných na dosiahnutie súladu so smernicou
                  Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel
                  a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová
                  smernica) (Ú. v. EÚ L 263, s. 1), v stanovenej lehote
               
            Výrok
      
         
                  1.
               
               
                  
               
               
                  	Poľská republika si tým, že Európskej komisii neoznámila zákony, iné právne predpisy a správne opatrenia na vykonanie smernice
                     Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel
                     a ich prípojných vozidiel, systémov, komponentov a samostatných technických jednotiek určených pre tieto vozidlá, nesplnila
                     povinnosti, ktoré jej vyplývajú z článku 48 tejto smernice.
                  
               
            
         
                  2.
               
               
                  
               
               
                  	Poľská republika si tým, že v stanovenej lehote neprijala všetky zákony, iné právne predpisy a správne opatrenia potrebné
                     na vykonanie smernice 2007/46, nesplnila povinnosti, ktoré jej vyplývajú z článku 48 tejto smernice.
                  
               
            
         
                  3.
               
               
                  
               
               
                  	Poľská republika je povinná nahradiť trovy konania.